Erul Samah

**Khairul Najmuddin bin Abu Samah** (lahir pada 5 Disember 1991) lebih dikenali sebagai Hyrul Mentor, kemudian Erul AF dan mulai 2015 sebagai Erul Samah. 

Langkah beliau dalam arena seni bermula dengan menyertai Mentor 2009 dan membentuk kumpulan duo, **EVO** bersama Sani, kini lebih dikenali sebagai Hael Husaini. Mereka merupakan protégé kepada Jaclyn Victor.  Pada tahun 2011, Erul yang masih menuntut di Akademi Seni Warisan Kebangsaan (ASWARA) telah menyertai Akademi Fantasia 9 dan meraih perhatian umum dengan menampilkan imej dan muzik kpop yang masih asing dalam kalangan penggemar muzik tempatan tetapi mempunyai pengikut tersendiri dalam kalangan golongan remaja. 

## Akademi Fantasia 9
Pada April 2011, Erul berjaya terpilih diantara 12 pelajar yang mengikuti kelas di *[[Akademi Fantasia Musim 9]]* kali ini. Namun malangnya, perjuangannya terhenti apabila beliau tersingkir di konsert separuh akhir, iaitu pada konsert minggu kesembilan berikutan undian SMS yang tidak memihak kepada beliau. Berikut adalah persembahan beliau dalam akademi;

## Pasca Akademi Fantasia
Erul sempat mengeluarkan satu single bersama Maestro berjudul ''Legasi Cleopatra''. Dia kemudiannya mengacara program TV kanak-kanak berkenaan sains di RTM 2. 

Pada tahun 2013,  Erul menjadi naib johan pertandingan *Kpop Star Hunt* musim kedua, rancangan pencarian bakat kpop di negara-negara Jepun, Filipina, Singapura,Thailand.

Selain itu, beliau juga telah membintangi drama melayu *Hanbok Untuk Hanis* sebagai *Sung Jae* yang melibatkan 13 episod yang ditayangkan di RTM 1 pada tahun 2014. Diikuti pula drama bersiri 30 episod *BIB* sebagai watak utama antagonis *Azri*, yang melibatkan pelakon hebat seperti Raja Afiq, Shah Iskandar, Ben Amir, Manggis, Ika Nabila & ramai lagi.

Pada tahun 2015, Erul telah mengikat perjanjian dengan Syarikat rakaman Rumpun Records dan setahun kemudian, mengeluarkan satu single berjudul ''Lebih Dari Kata''. Dalam tahun yang sama, beliau dan beberapa artis Rumpun Records seperti Jes Ebrahim, Hafiz Zainal, Mohaid, Harris Alif, ROHI, Nik Qistina, Feeya Iskandar & Azeera Azizi, telah berganding bahu dan mengeluarkan single Raya berjudul ''Raikan Raya''. Beliau kemudiannya telah meninggalkan Syarikat rakaman tersebut atas faktor-faktor yang tidak dapat dielakkan pada tahun 2017.

Setelah mendiamkan diri selama beberapa tahun, Erul telah membentuk syarikat rakamannya sendiri, *Next Stage Music*, pada tahun 2019.

Pada tahun 2021, Erul mengeluarkan semula single *[https://www.youtube.com/watch?v=-6Kl4Xps2uI Manusia Biasa]* yang pernah menjadi runut bunyi untuk drama melayu *Hanbok Untuk Hanis* yang dibintangi beliau pada tahun 2014. Single *Android* yang menjadi runut bunyi untuk drama *Aku Robot* pada tahun 2012 juga dikeluarkan semula pada tahun seterusnya.

## Diskografi
### Album Akademi Fantasia
* *[[Bintang AF9 (album)|Bintang AF9]]* (2011)
### Single

## Filemografi
#### <big>Program Television</big>
* ''Mentor Musim 3'' (2009)
**[[Akademi Fantasia Musim 9]]* (2011)
**[[:en:K-Pop_Star_Hunt#Season_2_(2012-2013)|Kpop Star Hunt Season 2]]* (2012)

#### <big>Drama</big>
* *Hanbok Untuk Hanis* (2014)
* *Man Rider* (2014)
* *BIB* (2015)
* *[[Lari Mira]]* (2015)
* *[[Syurga Yang Kedua (drama)|Syurga Yang Kedua]]* (2017)
* *Potong* (2020-2021)
* *[[Cheritera (drama)|Cheritera]]* (2021)
* *[[AI.5YA]]* (2022)
* *[[Gerak Khas Undercover]]* (Musim 2; episod: "Helah Maya") (2022)

#### '''<big>Telefilem</big>'''
* *Karipap Cinta* (2014)
* *Anak Patung* (2015)
* *Maulidur Rasul Datang Lagi* (2021)

## Peribadi
Minat Erul dalam muzik kpop turut disokong oleh abang beliau. Dalam diari AF9, abang dan peminat-peminatnya membuat *flash mob* di luar rumah kaca tempat peserta AF9 berlatih, dengan dilatari lagu Super Junior. 

Keluarga Erul juga sempat mengusahakan kedai menjual pakaian dan cenderamata yang berkonsepkan Kpop. 

Erul memperlahankan karier seninya atas pemergian bapa tercinta pada 2014.

Kini, nama Erul Samah melonjak naik dan menjadi sebutan semula peminat apabila seringkali meninggalkan komen di beberapa laman terkenal media sosial hiburan. Dek kerana itu, beliau digelar *Raja Komen* oleh peminat. 

## Sumber